fi fi en fi fi fi fi fi fi fi fi fi fi fi fi fi en et en fi fi fi fi fi fi en id en fi fi fi fi fi fi fi fi fi fi fi fi fi fi fi fi fi fi fi de lt fi fi fi fi fi fi fi fi fi fi fi fi fi fi fi fi fi fi fi
Johdatus mindfulnessiin -kurssi toukokuu 2019 :: Tietoisesti.fi
Positiivisen psykologian yksittäiset koulutukset yrityksille
Positiivisen psykologian ja kokonaisvaltaisen hyvinvoinnin etäkoulutus
Johdatus mindfulnessiin -kurssi, 7.5. - 21.5.19 Tikkurila
Lämmin kiitos upeasta ja lämminhenkisestä kurssista. Pidin paljon rauhallisesta, lempeästä ja ja hyväksyvästä ohjaustavastasi.
Työelämän paineissa tunnemme itsemme usein stressaantuneiksi, väsyneiksi ja välillä ärtyneiksikin. Elämä voi tuntua pelkältä suorittamiselta ja olemisen ilo on usein kadoksissa. Haluaisitko tietää kuinka voit itse auttaa itseäsi jaksamaan paremmin ja löytämään tien rennompaan ja onnellisempaan elämään? Olet ehkä jo kuullutkin mindfulnessin hyödyistä ja haluat kokeilla mitä se voisi sinulle tarjota. Tämä kurssi on sinua varten! Kurssi on myös erinomainen lahjaidea, jos tiedät läheisesi kaipaavan mahdollisuutta rauhoittumiseen ja rentoutumiseen.
Johdatus mindfulnessiin -kurssi antaa sinulle hyvät lähtökohdat omaehtoiseen mindfulnessin harjoittamiseen ja joukon yksinkertaisia, mutta tehokkaita työkaluja itsesi rentouttamiseen, myötätunnon lisäämiseen ja kykyyn palautua ja suojautua stressaavilta kokemuksilta. Kurssilla teemme kaikki yleisimmät meditaatioharjoitteet sekä muita harjoituksia hyväksyvän tietoisen läsnäolon lisäämiseksi elämääsi. Lisäksi käymme läpi tieteellistä taustaa mindfulnessin vaikutuksista aivoihimme, terveyteemme ja hyvinvointiimme.
Kurssi sisältää kolme kahden tunnin ohjauskertaa, opetusmateriaalin, MP3-äänitteet sekä kevyen välipalatarjoilun.
1. kerta: keho-mieli -yhteys, aloittelijan mieli, uteliaisuus, automaattiohjaus
2. kerta: aivojen toiminnan merkitys hyvinvointiin mindfulnessin kannalta
3. kerta: irti päästäminen, läsnäolevan hetken hyväksyminen, vastustamisen lopettaminen
Tiistai 7.5.2019 klo 17.00 - 19.00
Tiistai 14.5.2019 klo 17.00 - 19.00
Tiistai 21.5.2019 klo 17.00 - 19.00
Kurssi pidetään idyllisessä Gjutarsin taiteilijatalossa, Vantaan Kuninkaalassa, osoitteessa Vanha Kuninkaalantie 6. Taiteilijatalolle on muutaman minuutin kävelymatka Tikkurilan juna-asemalta. Autoille on parkkipaikkoja taiteilijatalon pihalla. Sivun alalaidassa löytyy Googlen kartta Gjutarsin taiteilijatalolle.
Paikassa on valmiina harjoitusmatot, meditaatiotyynyt ja viltit. Pukeudu lämpimiin ja rentoihin vaatteisiin, unohtamatta villasukkia. Jos haluat, voit ottaa myös muistiinpanovälineet mukaan.
89,00 euroa (sis. alv 24 %)
Haluatko tuoda ystävän mukanasi mindfulness-iltaan? Saatte molemmat 10 % alennuksen kurssin hinnasta alennuskoodilla Kaveri. Koodi syötetään ilmoittautumisen ja maksamisen yhteydessä Holvi-verkkokaupassa.
Mindfulness CFM® -ohjaaja Viena Loire-Pohjakallio
Osallistujien kommentteja aiemmilta kursseilta:
"Kiitos tunnista! Sain nukuttua todella hyvin ensimmäiseen kertaa 9 vuoteen."
"Kurssi johdatti mindfulnessin maailmaan ja jo lyhyt harjoittaminen herätti tajuamaan, että tästä on hyötyä. Aion jatkaa."
"Vetäjä miellyttävä ja asiantunteva, empaattinen ja aito ihminen. Kiitos."
"Hyväksyvä ilmapiiri mahdollisti omien aitojen tunteiden ja tunnelmien tarkastelun. Istumameditaatio antoi uskoa, että kyllä se vaeltava mielikin rauhoittuu, kun sitä harjoittelee."
"Kiitos sinulle järjestäjä. Aistin sinusta aitoa tunnetta ja herkkyyttä. Auttoi laskemaan oman suojamuurin."
"Viena on loistava kouluttaja/harjoittaja, joka huokuu rauhaa, hyvää oloa ja onnellisuutta."
"Saat jollain ihmeen tavalla aina vilkkaana juoksevat ajatukseni rauhoittumaan ja keskittymään siihen hetkeen."
"Ihana, sympaattinen paikka. Sopi hyvin kurssille."
Ilmoittaudu kurssille klikkaamalla tästä
Kaksi vasemmanpuoleista valokuvaa ©Vantaa Taiteilijaseura
© 2022 Tietoisesti / Y-tunnus 2944348-9
Facebook: Tietoisesti / Instagram: @tietoisesti